google/wiki40b huggingface dataset:
Lewisbrikkene

Lewisbrikkene er en gruppe sjakkbrikker som ble funnet på Lewis i Hebridene i første halvdelen av 1800-tallet. Til sammen utgjør de deler av fire eller fem sett, ett er komplett. Forskere mener at brikkene er laget i Norge, kanskje av en håndverker i Trondheim, en gang på 1100-tallet.  
Nesten alle brikkene er skåret ut av hvalrosstann, mens noen få er av hvaltenner. Funnet var på til sammen 93 deler, da er det regnet med en beltespenne og 14 enkle brikker til tabulaspill (en forgjenger til backgammon). Av sjakkbrikker var det åtte konger, åtte dronninger, 16 løpere, 15 springere, tolv tårn og 19 bønder. Alle er formet som menneskefigurer, unntatt bøndene som er mindre og kan ligne på en runestein eller en gravstein. Springerne holdt skjold og spyd i hendene, og sitter på noen ganske små hester. Alle de menneskeformete figurene har angstfulle uttrykk, unntatt tre av tårnbrikkene som er framstilt med ville blikk og bitende i skjoldene sine som er de berserker i slagvillskap. En del av brikkene var farget røde da de ble funnet, noe som tyder på at det var rødt og hvitt som var fargene som ble brukt for å skille brikkene til de to spillerne fra hverandre, heller enn svart og hvitt som er det vanlige i dag.

Funnet av brikkene

Brikkene ble funnet en gang før april 1831 i en sandbanke ved Bay of Uig på vestkysten av Isle of Lewis i de Ytre Hebridene i Skottland. Det finnes ikke noe samtidig skildring av hvorledes funnet skjedde, og det er ikke kjent hvem som fant brikkene, men det har hett seg at de ble funnet i et lite tørrmurt kammer, omtrent 3 meter under toppen av sandbanken. Forskjellige teorier har vært lagt fram om hvorledes de hadde havnet der, for eksempel har en tenkt seg at brikkene var på vei fra Norge til Irland med et skip, og at skipet ble røvet og at brikkene ble gjemt i sandbanken på Lewis.
Det som er klart er at de første gang ble vist fram i nyere tid av Roderick Ririe på et møte i Society of Antiquaries of Scotland den 11. april 1831. Snart etter ble gruppen delt ved at ti av sjakkbrikkene ble kjøpt av Kirkpatrick Sharpe og resten ble kjøpt på vegne av British Museum i London. Kirkpatrick Sharpe fikk seinere tak i en Lewisbrikke til, slik at han hadde til sammen elleve brikker. Etter så å ha vært i Lord Londesboroughs eie en tid, ble de solgt videre og havnet i Royal Museum i Edinburgh. Brikkene som gikk til British Museum er fremdeles del av samlingene der, og har registreringsnummer M&ME 1831,11-1.78-159. Lewisbrikkene ble i et fjernsynsprogram laget av BBC holdt fram som noen av de ti viktigste gjenstandene funnet i Storbritannia, og som er i eie av British Museum. Det var fagfolk fra museet som hadde valgt ut gjenstandene. Brikkene er også populære mellom lekfolk, de er svært uttrykksfulle og detaljerte, og de angstfulle og forfjamsete ansiktsuttrykkene får fram smilet til både liten og stor. I museumsbutikken til British Museum er kopier av brikkene blant de mest solgte varene.
Hellerup

Hellerup er et område i Gentofte kommune like nord for København. Stedet ligger til Øresund og regnes for å være et av de områder i regionen hvor folk har mye penger. Stedet ble etablert som boligområde sist på 1800-tallet, før det var det landstedsområde for københavnere. Et slikt område var det tidligere vertshuset Thuesborg, som ble ombygget til en villa og som har gitt navnet til Tuborg bryggeri. Også lysthuset Vartov fikk ny funksjon og gikk fra å være kongelig eiendom til i 1660 å bli et pleiehjem for syke. Et annet lysthus var Øregaard, som i dag er kunstmuseum. 
I 1648 kjøpte justisråd Johan David Heller lystgården Lokkerup og ga den navnet Hellerupgård. Eiendommen på 38 hektar ble siden utstykket. Det har imidlertid aldri vært mye industri i området, det største er Tuborgs bryggeri fra 1873. Produksjonen derfra ble i 1979 flyttet til Fredricia. Sporvognsbanen i København ble i 1868 forlenget til Hellerup og i 1884 kunne man ta den helt til Charlottenlund. 
I dag er Hellerup vokst sammen med omkringliggende byområder.
I Hellerup ligger hovedkontoret til dampskibsselskabet Torm som er en av verdens største transportører av raffinerte oljeprodukter. Her har også Microsoft Danmark sitt hovedkontor, med utviklingssenter i tettstedet Vedbæk som har flere hundre ansatte. Utviklingssenteret bygger på Microsofts' oppkjøp av det store, danske IT-selskap Navision.
Rusjan Minnegulov

Karriere

Minnegulov representerte Russland ved de paralympiske vinterlekene 2010 i Vancouver, der han deltok i både langrenn og skiskyting. I langrenn fikk han 5.-plass på 20 km fristil som beste plassering. Han kom på 8.-plass på 10 km klassisk, og på 15.-plass på sprinten. I skiskyting kom han op 17.-plass på både 12,5 km og 3 km jaktstart. 
Ved VM for funksjonshemmede 2011 kom han på 4.-plass på langrennssprinten og 10 km langrenn, og 6.-plass på 20 km. I skiskyting kom han på 11 km på jaktstarten, og 16.-plass på 7,5 km, mens han stilte ikke til start på 12,5 km. I 2013 deltok han igjen ved VM for funksjonshemmede, der han deltok bare i langrenn. Her deltok han på det russiske stafettlaget som vant 4 x 2,5 km i åpen klasse. Individuelt kom han på 2.-plass på både 10 km og 20 km, og han kom på 3.-plass på sprinten. 
Ved Paralympiske vinterleker 2014 i Sotsji vant han 20 km klassisk og 4 x 2,5 km stafett, åpen klasse. Han fikk sølv i langrennssprinten, og kom på 4.-plass på 10 km fri teknikk.
Videospillutgiver

En videospillutgiver (ofte kalt spillutgiver) er en virksomhet som publiserer videospill som enten er utviklet internt i virksomheten, for et utviklerstudio som jobber for virksomheten eller som er utviklet av en annen spillutvikler. Som ved utgivelser av bøker og filmer, står spillutgiverne ansvarlig for produksjon og markedsføring av produktet, inkludert markedsundersøkelser og alle former for reklame.
Spillutgivere gir ofte økonomisk støtte til utviklingen av spillet, gjerne ved å gi penger til en spillutvikler, eller ved å gi pengene til en intern gruppe med utviklere kalt for et studio. De store spillutgiverne distribuerer også spillene de publiserer, men mindre utgivere må ofte leie distribusjonsselskaper (eller større spillutgivere) for å distribuere spillene utgiveren skal publisere.
Needham (Indiana)

Historie

Needham ble opprettet i 1866 av Noah Needham.
Postkontoret ble etablert som Needhams Station. Postkontoret Needhams Station åpnet i 1866 og skiftet offisielt navn til Needham i 1882.
Millie Bobby Brown

Oppvekst

Brown ble født i Marbella i Málaga i Spania som det tredje av fire barn av engelske foreldre Kelly og Robert Brown. Hennes far er eiendomsmegler. Hennes søsken heter Paige, Charlie og Ava Brown. Familien flyttet til Bournemouth i Dorset da Millie var rundt fire år, og flyttet til Orlando i Florida fire år senere. Nå bor de i Los Angeles, California. Hun er født døv på det ene øret.

Karriere

I 2013 debuterte Brown som skuespiller i en gjesterolle i ABCs dramaserie Once Upon a Time in Wonderland, en spin-off av Once Upon a Time, i rollen som Alice som barn. I 2014 hadde hun en hovedrolle i BBCs drama-thriller-serie Inntrengere som Madison O'Donnell. Hun har også hatt roller i seriene Modern Family og Grey's Anatomy.
Kirchnerius parryi

Utseende

En middelsstor (hannen 25-40 millimeter), avlang, blankt brunsvart hjortebille. Hannens kjever er store, kraftige og krumme i spissen, det finnes flere morfer med forskjellig kjeveform. Hodet er trapesformet, noe bredere foran enn bak, pannen litt innhult og bredt, U-formet innbuktet foran, med fine skråkjøler bak på sidene. Pronotum er rundet, ganske blankt. Dekkvingene er noe hvelvede og avsmalnende bakover. Hunnen er mer avlang enn hannen, kjevene ikke forstørrede, hodet avrundet sekskantet, ganske blankt i midten, kroppen blankere og mer tydelig punktert enn hos hannen.

Utbredelse

Arten er kjent fra det nordlige India og Bhutan.
Wallace-demningen

Wallace-demningen er en demning med et vannkraftverk (pumpekraftverk) i Hancock County, delstaten Georgia i USA. Kraftverket har en installert produksjonskapasitet på 213 MW, fordelt på 2 turbiner.
Fesil

FESIL hører til blant verdens største produsenter av ferrosilisium (FeSi). Fesil var eier av smelteverket Rana Metall i Mo industripark i Rana frem til 2016, da Elkem AS tok over. Smelteverket heter fra 2016 Elkem Rana. 
Selskapet er i tillegg medeier i solcellesilisium-selskapet FESIL Sunergy, stiftet i 2007.
Spesialprodukter, inkludert granulerte og raffinerte kvaliteter, utgjør hoveddelen av produksjonen. Rana Metall er ISO-sertifisert i henhold til ISO 9001 og ISO 14001.
Fesil drev Lilleby smelteverk i Trondheim som ble nedlagt i 2002 da produksjonen ble flyttet til Mo i Rana. Fesil eide også Holla Metall på Kyrksæterøra som ble solgt til det tyske firmaet Wacker Chemicals i 2010.
Manfred von Killinger

Bakgrunn

Manfred von Killinger kom fra en schwäbisk-fränkiske adelsfamilie fra  ridderkantonet Kraichgau. Han gikk på Fürstenschule St. Afra, så på kadettanstalt i Dresden og gymnasiet i Freiberg.

Militær

I 1904 begynte han i den keiserlige tyske marine som sjøkadett.
Han deltok i første verdenskrig som kommandør for stortorpedobåtene V-3 og V-5, og blant annet med i Skagerrakslaget i år 1916. Etter krigen  og novemberrevolusjonen ble han med i frikorpset Marinebrigade Ehrhardt og kjempet imot den bayerske rådsrepublikks røde garde; som sjef for Sturmkompanie Killinger gikk han frem med stor brutalitet. 
I 1920 ble han medlem i den ultranasjonalistiske paramilitære styrke Organisation Consul og tok aktivt del i mordet på Matthias Erzberger i år 1921. Erzberger ble av Organisation Consul betraktet som landsforræder, ettersom han i 1918 hadde undertegnet den for Tysklands vedkommende fornedrende våpenstillstanden i Compiègneskogen.

Det tredje rike

Manfred von Killinger ble i år 1936 utnevnt til tysk generalkonsul i San Francisco. Men han gjorde seg upopulær i USA og ble erstattet av Fritz Wiedemann. Han ble i 1939 sendemann i Slovakia og fikk i oppdrag å etablere et nazistisk byråkrati og sondere forholdene for deportasjon av landets jødiske befolkning. I dette øyemed samarbeidet han med presidenten Jozef Tiso og statsministeren Vojtech Tuka. 
Fra 1941 til 1944 var von Killinger tysk sendemann i București og samarbeidet med Ion Antonescu i massemordet på rumenske jøder. 
Da Den røde armé kom stadig nærmere București, begikk Killinger selvmord for å unngå å bli tatt til fange. Adolf Hitler gav hans enke en donasjon på 250.000 Reichsmark. Carl August Clodius hadde da allerede i mai 1944 i praksis overtatt Killingers funksjon i București.
Sleppverk

Sleppverk er en metode for husbygging i tre. Et hus i sleppverk består av bærende stolper med vegger av liggende stokker eller planker som er spisset og felt inn i spor i stolpene. Teknikken fremhever seg ved at relativt store hus kan bygges av småvokst trevirke. Metoden har vært brukt i de fleste områder av Europa og har tradisjoner tilbake til forhistorisk tid. I Norge er det bare enkelte områder der teknikken har vært brukt opp mot vår tid, og da bare til mindre uthusbygninger.

Konstruksjon

En bygning i sleppverk ser ut som en mellomting mellom et laftehus og et stavhus. De bærende elementer i et sleppverkhus er stolpene. De er plassert i hjørnene og med jevne mellomrom i veggene, avhengig av veggmaterialenes kvalitet. Stolpene har et vertikalt spor, eller en not, hugget eller høvlet inn. Veggene består av liggende stokker som er teljet i endene som en fjær, tilpasset til stolpenes vertikale spor. Stokkene er vanligvis ikke tilpasset hverandre horisontalt på samme måte som i laftete bygninger og vil være mindre tette enn slike. Konstruksjonsmåten tillater å bygge store bygninger. 
I svenske sleppverkshus var stolpene, syllstokkene og den øverste stokken i veggene oftest i eik. Som utfyllingsmateriale i veggene kunne en bruke lett tilgjengelig tremateriale som vokste på stedet, også korte dimensjoner. Et sleppverkshus var derfor materialbesparende. Sleppverk er særlig utbredt i de deler av Nord-Europa der en bruker eik som byggemateriale.

Husfunksjoner

Sleppverkskonstruksjoner er særlig benyttet til uthus, til fjøs og vedskåler. Bolighus bygges sjelden i denne teknikken. I laftehus kan innvendige vegger oppføres som sleppverk. I tradisjonelle norske stuehus oppføres gjerne skilleveggen mellom kove og forstue i sleppverk.

Utbredelse

Sleppverkshus er relativt lite kjent i Norge i historisk tid, men enkelte løer og uthus er registrert i deler av Vest-Agder og Ryfylke, men også andre steder i landet finnes enkelthus. I arkeologisk materiale fra norske middelalderbyer, blant annet Oslo, Tønsberg og Bergen, er teknikken velkjent. 
Sleppverk har opp til vår tid vært en vanlig husbyggingsteknikk blant annet i sørlige deler av Sverige, i Danmark og i Polen. Teknikken er godt representert i hus på friluftsmuseene i disse landene.

Terminologi

På norsk brukes også betegnelsene sleppvegg og lavegg. Sleppverk heter på svensk skiftesverk. I Danmark og store deler av Sør-Sverige og på Gotland brukes betegnelsen bulhus.

Industriell tilpassing

Slepplaft eller stavlaft er betegnelser som brukes om en moderne, industrielt tilpasset måte å bygge tømmerhus. Teknikken har store likheter med det tradisjonelt sleppverk, men dimensjonene er større, og veggene er tettere. Veggene oppføres av tømmer (gran eller furu) som felles inn i stolper på samme måte som i sleppverk. I forhold til sleppverk er stokkenes lengde en viktig forskjell, samt at  stokkene bearbeides maskinelt i overkant og underkant og felles mot hverandre. Resultatet er en tett vegg. Byggemetoden er klimavennlig og økonomisk.
Bekkenløsning

Forekomst

Det er vanskelig å si noe sikkert om forekomsten, da definisjonen på bekkenleddssyndrom varierer veldig (3,9%-89,9%). Det er imidlertid ikke uvanlig med leddplager under svangerskap; i en norsk studie anga nesten halvparten av gravide kvinner at de hadde hatt smerter i et eller flere ledd under siste svangerskap.

Årsaksforhold

Hos alle gravide er det dramatisk endrede hormonnivåer under svangerskapet. En av virkningene av disse hormonene gjør at leddbånd i sammenføyningene av bekkenringen blir løsere. Da blir bekkenet blir mer fleksibelt. Dette gjelder først og fremst symfysis pubis, som er leddbåndene midt i skambenet nederst foran på maven. Det gjelder også de to iliosacralleddene, som er leddene litt ut på siden, lavt i korsryggen mellom korsbenet (sacrum) og bekkenbenet (ilium). Dersom slakkingen av disse leddbåndene medfører smerte på en slik måte at kvinnen har vanskelig for å fungere i det daglige, kalles det bekkenleddssyndrom.
Siden bekkenløsning bare opptrer i forbindelse med svangerskap, har en grunn til å tro at det til stor del skyldes endringene i hormonbalansen som normalt finner sted. Man har imidlertid ikke klart å klarlegge nøyaktig hvilken rolle de ulike hormonene spiller. Det er fremsatt hypoteser om progesteron, prokollagen og relaxin. Relaxin produseres i morkaken og tilhører familien av insulinlignende vekstfaktorer (IGF-familien).

Symptomer og tegn

Bekkenløsning har flere symptomer: Noen opplever at det blir vanskelig å gå /utvikler gjerne en vraltende gange), å snu seg i sengen, å sitte, å løfte noe, å bære, å kjøre bil, m.m.
Felles for alle kvinner med bekkenleddssyndrom er smertene, som i de alvorligste tilfellene kan være invalidiserende.

Forebyggelse

Det antas at bevegelser som kan strekke de aktuelle leddbåndene kan forværre tilstanden. Bevegelser som gir vridninger i bekkenbuen eller vertikale krefter på en side av bekkenbuen bør unngås. For eksempel når en står opp av senga bør ikke ett ben taes langt ut til siden og ned på gulvet før det andre benet beveges etter. Bena bør flyttes ut til siden mer samlet. Når en går i trapp bør det ikke være med harde støt opp igjennom bena med rette knær, og dermed støt opp i ene siden av bekkenet. I trapper bør en gå med en mer fjærende, myk gange.
Overvekt vil innebære en ekstra belastning som kan forværre bekkenløsning. Rimelig mosjon og fornuftig kosthold både før og under svangerskapet kan være viktige forebyggende tiltak.

Hjelpemidler

Mange kvinner med bekkenløsning kan ha bruk for hjelpemidler. Nyttige hjelpemidler kan være gripetang, skli-laken, sittepute, trykkavlastende madrass, støtdempende skosåler/sko, krykker eller rullestol.
Langvarig bruk av krykker bør unngås. Dette kan over tid gi svekket rygg og bekkenmuskulatur som senere kan forsterke smertene og gi langvarige symptomer

Interesseorganisasjoner

Kvinner med bekkenløsningsplager har sin egen landsforening, Landsforeningen for kvinner med bekkenløsningsplager (LKB). Gjennom medlemskap i foreningen kan man få informasjon, veiledning og støtte. Foreningen har lokallag i 14 fylker. Den er tilknyttet Norges Handikapforbund (NHF).
Swaziland under VM i friidrett 2017

Resultater

Resultatene var som følger:
Nanjing Lukou internasjonale lufthavn

Nanjing Lukou internasjonale lufthavn  (NKG / ZSNJ / NLIA, forenklet kinesisk: 南京禄口国际机场; tradisjonell kinesisk: 南京祿口國際機場; pinyin: Nánjīng Lùkǒu Guójì Jīchǎng) er den viktigste lufthavn ved Nanjing, hovedstaden i provinsen Jiangsu i Folkerepublikken Kina. Lufthavnen ligger i forstedene i bydistriktert Jiangning, over 35 km sør for Nanjings sentrumsområder.
Nanjing er fokusby for China Eastern Airlines.
Krenkelse

Krenkelse er et begrep som benyttes innen blant annet juss, statsvitenskap, psykologi og dagligtale.

Som juridisk begrep

Den enkelte borger har en «rettighetssone som rettsordenen skal opprettholde». «Når det gjøres overtramp mot denne sonen, har en krenkelse funnet sted i juridisk forstand». Innen norsk rettsvitenskap så er det «en forutsetning for erstatning at den som har voldt skaden, har utvist skyld og at det kan påvises en sammenheng mellom skylden og skaden som har skjedd».
Å kunne påvise grov uaktsomhet kreves i norsk rett, i motsetning til at rettsapparatet i USA er «langt mer villig til å la menigmann la seg styre av påstått rettferdig harme».

Dagligtale

Mange krenkelser blir i dag knyttet til andre ord og begreper. Det å tvinge noen til å bli med på eller la seg utsette for handlinger en ikke ville, er i seg selv en krenkelse, men kan beskrives som vold, voldtekt og annet. Det å karakterisere en person med nedsettende ord og beskrivelser (injuriering), kan, hvis grovt og offentlig nok, være en ærekrenkelse som kan møtes med krav om
Holand (Vefsn)

Holand er en gård i Vefsn kommune i Nordland. Den ligger på en åsrygg ved inngangen til Drevjadalen i Vefsn, om lag 70 meter over havet. Gårdene omfatter et areal på vel 3000 dekar, fra Holandssjøen til Vetfjellet (Veto). Så langt lokalhistorien er kjent, er dette en av de eldste gårdene i Drevja.

Skoler og skolekretser

I 1846 var Holand  og Lindset en skolekrets. Ansvaret for å holde undervisningslokale gikk på omgang mellom gårdene. Læreren kom til bygda, og underviste et par uker i året.
I 1861 ble denne ordningen endret, Nyland ble tatt inn i dette samarbeidet, og det ble leid fast lokale for undervisning.
Fra 1870 ble Lindset og Holand på nytt en skolekrets, med undervisning på omgang. Ordningen med denne ordningen varte fram til 1907, da elever fra Holand gikk til den nye skolen på Skaland (Ca. 4km).
I 1927 ble Drevja skilt ut som egen kommune, og elever fra Holand ble knyttet til skolen på Stuvland.
Penrosetriangel

Penrosetriangelet er et umulig objekt. Den svenske kunstneren Oscar Reutersvärd laget bilde av «konstruksjonen» i 1934. Matematikeren Roger Penrose kom til samme ideen omkring 1950-årene, og beskrev den som «umulighet i sin reneste form». Kunstneren M.C. Escher var inne på samme spor, og kan ha vært inspirasjon.
Triangelet gir skinn av å være en solid tredimensjonal figur, laget av tre like lange bjelker som møtes parvis i rette vinkler mot hverandre i hjørnene av en noe skjev sammensetning. Dette lar seg gjøre på papiret, slik illustrasjonen viser, men kan ikke virkeliggjøres i tre dimensjoner.
M.C. Eschers litografi: Vannfall forestiller et vannløp som flyter i sikk-sakk langs langsidene av to forlengede Penrosetriangler, og ender opp to etasjer høyere enn startpunktet. Vannfallene som utgjør kortsidene av trianglene driver vannhjul. Eschers hjelpsomme kommentar var at hvis en ville ha hjulene til å fortsette å snurre, trengtes påfyll av og til for å kompensere for fordampningen.
Dersom en trekker en midtlinje langs sidene i dette triangelet, vil en til slutt komme tilbake til utgangspunktet. Figuren er en tre-vridd möbiusstripe.
En tilsvarende umulig figur er Penrosetrappa.

Andre Penrosepolygoner

Den visuelle virkningen avtar med å innføre flere hjørner.
Cerococcidae

Utseende

Hunnene er ovale, flate skjoldlus med sterkt reduserte, en-leddete antenner og sterkt reduserte eller helt manglende bein. De dekker seg med et skjold av voks som ofte har påfallende overflatemønstre. Dette er vanligvis blekgult til brunt, men kan være oransje, gult, rødt eller hvitt. Sugesnabelen er kort og tre-leddet.

Levevis

Disse skjoldlusene lever på busker og trær, sjelden på urteaktige planter. De sitter helst på nye skudd og kvister. Hunne utvikler seg gjennom tre nymfestadier, hannen gjennom fem. Hanner finnes hos de fleste artene. I alle fall noen nordamerikanske arter overvintrer som egg under (den døde) morens skjold. De har én generasjon hvert år. Det første nymfestadiet klekkes om våren og kryper ut gjennom en liten pore bakerst på skjoldet. De blir kjønnsmodne på ettersommeren, parrer seg og hunnene legger egg.

Utbredelse

Gruppen er utbredt i alle Jordens faunaregioner, de fleste artene er tropiske.
De mangler i kalde områder.
La Montañesa

Geografi

Byen ligger i det sørlige Canelones i Costa de Oro, ved Río de la Plata.
Gluggarnir

Gluggarnir (610 moh.) er et fjell beliggende på Suðuroy, Færøyenes sydligste ø.
Fjellet er det høyeste på hele Suðuroy, men er kun Færøyenes 106. høyeste fjell totalt sett. Gluggarnir ligger nord av bygden Fámjin og innsjøen Kirkjuvatn.
Etablerte medier

I USA

Markos Moulitsas, grunnlegger av demokrat-bloggen Daily Kos, argumenterer at ved at man benyttet betegnelser som «mainstream» om eldre medier (som dagsaviser, TV og lignende)  aksepterer man samtidig en terminologi som sier at nye medier (som internettaviser, blogger og lignende) ikke er «mainstream». Han foretrekker derfor heller å bruke begrepet «tradisjonelle medier» framfor «mainstream».
Sarah Palin har blitt sitert på å bruke den eksplisitt nedsettende betegnelsen «lamestream media», et ordspill med å kombinere ordene «lame» (tam, haltende) og «mainstream», spesielt ved en anledning da hun deltok på  Tea Party Express, i konteksten på hva hun oppfattet som en feilfortolkning av Tea Party-bevegelsen av mediene.
Norgesmesterskapet på ski 1931

Hovedlandsrennet (NM) på ski 1931 ble arrangert på Hamar fra 4. til 8. mars 1931. Bare menn deltok.
Sagene brannstasjon

Bygget

Bygget er utformet i jugendstil, og arkitekten bak stasjonen er Balthazar Lange. Portene til brannbilene står tre ved siden av hverandre i byggets midtparti som er fremskutt. Dette er flankert av to symmetrisk komponerte to etasjers bygningsledd med høye, valmede tak. Bygningens vinduer er kurvehankbuede med små ruter i den øverste delen.

Organisering

Stasjonen består av fire vaktlag med 13 mann som kjører de tre bilene. Dekningsområdet er mot sør til midt på Grünerløkka, vestover til Ullevål sykehus, Økern og Årvoll i øst og til Nordmarka i nord.
Sagene er ved siden av Briskeby brannstasjon de eneste stasjonene med froskemannsberedskap i Oslo .

Leif Justers barndomshjem

Revyartisten Leif Juster hadde Sagene brannstasjon (Sagveien 23D) som sitt barndomshjem, da hans far, Just Nikolai Nilsen, var stasjonens formann.